
Dr. Szabó Tímea jegyző

Tisztelt Társulási Tanács!

A Révfülöp és Térsége Óvodai Intézményfenntartó Társulás Társulási megállapodását, valamint a Révfülöp és Térsége Napközi Otthonos Óvoda Alapító Okiratát a Társult települések képviselő-testületei és a Társulási Tanács elfogadta. Ezen okiratok 2017. január 1-től léptek hatályba.
A változás a Révfülöpön önkormányzati szakfeladaton működő konyha működésének átszervezését érintette az Óvoda mint a Társulás költségvetési szerve alá.

Ennek okán szükséges az  Óvoda mint költségvetési szerv Szervezeti és Működési Szabályzatának módosítása, melyet az Óvodavezető elkészített és az előterjesztés mellékletét képezi.

Kérem a Tisztelt Társulási Tanácsot, hogy az előterjesztést megvitatni és elfogadni szíveskedjenek.

Határozati javaslat:

A Révfülöp és Térsége Óvodai Intézményfenntartó Társulás Társulási Tanácsa a Révfülöp és Térsége Napközi Otthonos Óvoda Szervezeti és Működési Szabályzatát az előterjesztés szerinti tartalommal elfogadja.
A Társulási Tanács felkéri a Társulás Elnökét, hogy a döntésről az Óvodavezetőt értesítse.

Felelős: Kondor Géza társulás elnöke

Határidő: 2017. február 28.

